Археолошка ископавања вршена крајем 19. века, открила су у близини Коринта остатке Посејдоновог храма, театар, хиподром и стадион. На том стадиону је 336. пр.н.е. Александар Велики акламацијом изабран за војсковођу против Персијанаца. Ту је и 196. пр.н.е. Римски конзил Тит Квинкције Фламинин, приликом Истамских игара, прогласио слободним грчке градове, после завршетка Другог македонског рата са Филипом V Македонским.